**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| **Secţiunea 1**  **Titlul prezentului act normativ**  ORDONANȚĂ DE URGENȚĂ  pentru modificarea şi completarea Ordonanţei de urgenţă a Guvernului nr. 60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanțate din fondurile Uniunii Europene aferente perioadei de programare 2014-2020, precum și în vederea elaborării și implementării strategiilor teritoriale integrate în perioada 2021 - 2027 | | | | | | |
| **Secţiunea 2**  **Motivul emiterii actului normativ** | | | | | | |
| 1. Descrierea situaţiei actuale | Începând cu anul 2014, Autoritatea de Management pentru Programul operațional sectorial „Mediu” a identificat în portofoliul de finanțare existența unor proiecte cu risc de nefinalizare.  În conformitate cu Decizia C(2015) 2771, în situația în care un proiect nu se poate finaliza în perioada de programare 2007-2013, acesta poate fi împărțit în două etape, astfel încât etapa I să poată fi finanțată în perioada de programare 2007-2013, urmând ca finalizarea proiectului să fie realizată în etapa a doua, respectiv în perioada de programare 2014-2020.  În acest sens, au fost propuse spre eșalonare, în conformitate cu prevederile Deciziei C(2015) 2771 final din 30 aprilie 2014 de modificare a Deciziei C(2013) privind aprobarea orientărilor referitoare la încheierea programelor operaționale adoptate pentru a beneficia de asistență din partea Fondului European de Dezvoltare Regională, a Fondului Social European și a Fondului de Coeziune (2007-2013).  În urma analizelor efectuate la acest moment, ținând cont de stadiul de implementare al proiectelor la acea dată cu risc de nefinalizare în perioada de eligibilitate, a rezultat un număr de 52 de proiecte care a fost etapizat, etapa II fiind finanțată din perioada programatica 2014-2020 din Programul operațional „Infrastructură mare”.  Astfel, au fost etapizate un număr de 41 proiecte majore. Valoarea euro eligibilă estimată totală a acestor proiecte a fost de 3.854,48 milioane euro din care contribuția UE a fost în valoare totală de 3.055,44 milioane euro. Valorile eligibile ale etapei 2 aferente proiectelor majore etapizate a fost de 1.164,30 mil.euro din care contribuție UE aproximativ 898,60 milioane euro. Suplimentar proiectelor majore au fost etapizate un număr de 11 proiecte nemajore. Valoarea eligibilă estimată totală a acestor proiecte a fost de 326,29 milioane euro din care contribuția UE a fost în valoare totală de 255,72 milioane euro. Valorile eligibile ale etapei 2 aferente proiectelor nemajore etapizate au fost de 132,83milioane euro din care contribuție UE aproximativ 106,01 milioane euro.  Toate aceste proiecte etapizate au făcut obiectul finanțării din Programul operațional „Infrastructură mare”. Valoarea acestora raportându-se la valorile aferente perioadei programatice 2007-2013, moment la care acestea au fost elaborate și aprobate. Faza II a cuprins toți acei indicatori fizici și financiari care nu au putut fi realizați în cuprinsul fazei I.  Având în vedere faptul că perioada de eligibilitate a actualei perioade programatice 2014-2020 se va încheia la 31decembrie 2023, la nivelul Autorității de management pentru Programul operațional „Infrastructură mare” s-au efectuat o serie de analize cu privire la stadiul proiectelor la această dată și posibilitatea încadrării acestora în limitele stabilite prin documentele programatice.  Prin Ordonanţa de urgenţă a Guvernului nr. 60/2020 privind unele măsuri financiare în vederea implementării proiectelor de infrastructură fazate din perioada de programare 2007 - 2013, finanţate din fondurile Uniunii Europene aferente perioadei de programare 2014 - 2020, precum şi în vederea elaborării şi implementării strategiilor teritoriale integrate în perioada de programare 2021 – 2027, aprobată cu modificări şi completări de Legea nr. 176/2020, cu modificările și completările ulterioare, au fost alocate fonduri naţionale destinate finalizării a 9 proiecte finanţate din fonduri nerambursabile, în cuantum de 354.817 mii lei, fapt care a contribuit esenţial la implementarea în bune condiţii a proiectelor în cauză.  Din cauza creşterilor fără precedent ale preţurilor la majoritatea materialelor de construcţii utilizate în proiectele de infrastructură, a fost adoptată Ordonanţa Guvernului nr. 15/2021 privind reglementarea unor măsuri fiscal-bugetare pentru ajustarea preţurilor contractelor de achiziţie publică, aprobată cu modificări și completări prin Legea nr. 281/202, aplicabilă contractelor de achiziţie publică care nu aveau prevăzută această posibilitate.  În ceea ce priveşte contractele economice subsecvente proiectelor de infrastructură finanţate prin Programul operațional „Infrastructură mare” (POIM), acestea, în marea lor majoritate, au activă o clauză de ajustare, potrivit Hotărârii Guvernului nr. 1/2018 pentru aprobarea condiţiilor generale şi specifice pentru anumite categorii de contracte de achiziţie aferente obiectivelor de investiţii finanţate din fonduri publice, cu modificările și completările ulterioare.  Subliniem că, în domeniul construcţiilor ingineresti, costurile au crescut după cum urmează :  - Decembrie 2021 fata de decembrie 2020 : 18,1%,  - Decembrie 2021 fata de decembrie 2019 : 20,5%.  În prezent, s-a ajuns la concluzia că 5 din cele 9 proiecte fazate care au beneficiat de prevederile Ordonanței de urgență a Guvernului nr. 60/2020, cu modificările și completările ulterioare, nu se încadrează în sumele alocate iniţial, având în vedere creşterea necesarului de finanțare pentru finalizarea lucrărilor rămase de executat, după cum urmează:   * Fazarea proiectului Reabilitarea și modernizarea sistemelor de alimentare cu apă și canalizare în județul Mehedinți; * Fazarea proiectului Reabilitarea sistemului de alimentare cu apă, a sistemului de canalizare și a stațiilor de epurare în aglomerările Vaslui, Bârlad, Huși și Negrești - județul Vaslui; * Fazarea Proiectului Modernizarea infrastructurii de apă și apă uzata în județul Caraș-Severin; * Fazarea Proiectului Reabilitarea și extinderea sistemelor de apă și apă uzată ȋn județul Tulcea; * Fazarea Proiectului Reabilitarea si extinderea sistemelor de alimentare cu apă și canalizare în județul Teleorman.   În plus, s-a constatat necesitatea alocării de fonduri naţionale suplimentare pentru:   * Fazarea proiectului extinderea si modernizarea sistemelor de alimentare cu apa si canalizare-epurarea apelor uzate in judetul Botosani; * Fazarea Proiectului Reabilitarea și modernizarea sistemelor de apă și canalizare în județul Prahova; * Fazarea proiectului Extinderea și modernizarea sistemelor de apă și apă uzată în județul Covasna; * Fazarea proiectului Extinderea si reabilitarea infrastructurii de apa si apa uzata in județul Vâlcea; * Fazarea Proiectului: Extinderea si reabilitarea infrastructurii de apa si apa uzata in judetul Maramures; * Fazarea proiectului Extinderea si modernizarea infrastructurii de apa si apa uzata in judetul Bihor; * Fazarea proiectului extinderea si reabilitarea infrastructurii de apa si apa uzata in judetul Mureş; * Fazarea Proiectului Sistem de Management Integrat al Deşeurilor în Județul Cluj; * Fazarea proiectului Sistem de Management Integrat al Deşeurilor în judeţul Dolj.   Acestă suplimentare de necesar de finanțare este generată de o serie de factori, cum ar fi:  - suplimentarea cu 20 % a valorii rest de plată (s-a luat în considerare faptul că valoarea coeficientului de ajustare mediu va fi 1,3, iar prin Ordonanţa de urgenţă a Guvernului nr. 60 /2020 s-au asigurat sumele aferente unui coeficient de 1,1) pentru asigurarea sumelor necesare ajustării prețului contractului conform prevederilor Hotărârii Guvernului nr. 1/2018, cu modificările și completările ulterioare;  - nefinalizarea activităților contractuale pe anumite componente ar conduce la neatingerea obiectivelor generale ale proiectului, precum și la declararea întregului proiect ca neeligibil având ca și în consecință, retragerea finanțării nerambursabile pentru întregul proiect (valoarea ambelor faze ale proiectului).  De asemenea, acordarea de fonduri de la bugetul de stat este necesară în vederea finanțării cheltuielilor apărute datorită următorilor factori:  - în contracte: revendicări ale firmelor contractante în baza prevederilor contractuale, aprobate/acceptate în prealabil de autoritatea contractantă şi/sau stabilite de comisia de adjudecare a disputelor, de instanțele de arbitraj şi/sau de judecată;  - costurile de asistenţă legate de procedura de soluţionare a disputelor existente între părţi, de asistența şi expertiză juridică şi tehnică, costurile de arbitraj şi/sau de judecată.  - costurile ocazionate de expertiza tehnică necesara pentru unele proiecte. Spre exemplu, necesitatea unei expertize tehnice poate surveni ca urmare a unor situaţii neprevăzute sau de urgență;  - alte sume necesare continuării şi finalizării proiectelor în vederea atingerii obiectivelor stabilite.  Pentru deblocarea acestor situaţii se impune asigurarea unor sume de la bugetul de stat, în vederea finalizării execuţiei contractelor si atingerea obiectivelor stabilite prin contractele de finanțare.  Aceste măsuri apar ca o excepție de la prevederile art. 12 alin. (3) din Ordonanţa de urgenţă a Guvernului nr. 40/2015, privind gestionarea financiară a fondurilor europene pentru perioada de programare 2014-2020, aprobată cu modificări şi completări prin Legea nr. 105/2016, cu modificările și completările ulterioare, având în vedere faptul că proiectele vizate contribuie la respectarea obligațiilor de conformare asumate de România prin Directiva 98/83/CE privind calitatea apei destinate consumului uman până la data de 31 decembrie 2015, Directiva 91/271/CEE privind epurarea apelor uzate, Directiva 1999/31/CE privind depozitele de deșeuri, Directiva 1999/31/CE privind depozitele de deșeuri, Directiva 94/62/CE privind ambalajele și deșeurile din ambalaje, respectiv Directiva 2008/98/CE privind deșeurile.  Lipsa alocării urgente a unor resurse suplimentare va conduce la imposibilitatea deblocării implementării proiectelor precum și la neîndeplinirea obiectivelor în termenelor stabilite prin documentele programatice cu consecința recuperării de către Comisia Europeană a sumelor decontate până în prezent, respectiv corecţii financiare suplimentare aplicate României.  În sensul celor expuse s-a identificat un necesar de finanțare de aproximativ 228.214 mii lei, fără TVA. Proiectele care vor beneficia de finanțarea acordată se regăsesc în anexa nr. 2 la proiect.  Nefinalizarea acestor proiecte va impacta nu doar asupra fondurilor alocate prin Programul operațional „Infrastructură mare”, dar și asupra fondurilor alocate României prin Programul operațional sectorial „Mediu”, ducând la un impact financiar de aproximativ 2.336 milioane lei.  Față de cele prezentate mai sus, este necesară finanțarea de la bugetul de stat a sumei de aproximativ 228.214 mii lei fără TVA în vederea finalizării proiectelor fazate.  În altă ordine de idei, există dificultăti majore în finalizarea contractelor de asistenţă tehnică, respectiv:  -Sprijin pentru pregatirea aplicatiei de finantare si a documentatiilor de atribuire pentru proiectul regional de dezvoltare a infrastructurii de apa si apa uzata in judetele Ilfov, Giurgiu si Ialomita;  -Sprijin pentru pregatirea aplicatiei de finantare si a documentatiilor de atribuire pentru proiectul regional de dezvoltare a infrastructurii de apa si apa uzata din judetul Arges, in perioada 2014-2020;  -Sprijin pentru pregătirea aplicației de finanțare și documentațiilor de atribuire pentru proiectul regional de dezvoltare a infrastructurii de apă și apă uzată din județul Brașov/Regiunea Centru, în perioada 2014-2020;  -Sprijin pentru intocmirea aplicatiei de finantare si a documentatiilor de atribuire pentru Proiectul Regional de dezvoltare a infrastructurii de apa si apa uzata din judetul Teleorman, in perioada 2014 – 2020;  -Sprijin pentru pregatireă aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Botosani, în perioada 2014-2020;  -Sprijin pentru pregătirea aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Arad, în perioada 2014-2020;  - Sprijin pentru pregătirea aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Vâlcea, în perioada 2014-2020;  - Sprijin pentru pregătirea aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Prahova, în perioada 2014-2020.  Valoarea suplimentară solicitată se fundamentează pe revendicările Prestatorului, cu următoarele justificări:  - în momentul încheierii contractului de servicii, raportat la durata contractului și perioada de implementare a acestuia, nu au putut fi luate în considerare termenele de evaluare/aprobare a Aplicației de finanțare și a documentelor suport de către autoritățile competente (AM POIM și consultanții săi BEI/JASPERS) și de transmitere a acesteia la Comisia Europeană pentru aprobare;  - pe parcursul executării contractului de servicii au intervenit o serie de circumstanțe obiective, independente de controlul Prestatorului, acesta realizând numeroase și repetate revizii ale livrabilelor/rapoartelor aferente proiectului regional, care au depășit limitele Ofertei inițiale și au condus la înregistrarea unor costuri suplimentare;  - revizuirea și modificarea Aplicației de finanțare și a documentelor suport (Studiului de Fezabilitate, ACB, EIM) în conformitate cu solicitările autorităților competente (AM POIM/ BEI/JASPERS/CE) presupune prestarea de servicii suplimentare față de activitățile din Documentația de atribuire inițială.;  - elaboratorul documentatiilor pentru Proiectul regional de dezvoltare a infrastructurii de apa si apa uzata, in perioada 2014-2020 este obligat sa presteze atat activitatile de revizuire a Aplcatiei de finantare in conformitate cu observatiile JASPERS, dar si activitatile de Asistenta tehnica din partea proiectantului pe parcursul implementarii lucrarilor, conform Legii nr. 10/1995 prevazute în contract.  În sensul celor expuse s-a identificat un necesar de finanțare de aproximativ 23.009 mii lei, fără TVA. Proiectele de asistenţă tehnică care vor beneficia de finanțarea acordată se regăsesc în anexa nr. 2 la proiect. | | | | | |
| 11 În cazul proiectelor de acte normative care transpun legislație comunitară sau creează cadrul pentru aplicarea directă a acesteia. | Prezentul act normativ nu se referă la acest subiect. | | | | | |
| 2. Schimbări preconizate | Având în vedere dificultătile intâmpinate de operatorii regionali în finalizarea contractelor de finanţare de asistenţă tehnică încheiate în scopul pregatirii aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din aria de operare, în perioada 2014-2020 şi în consecinţă, includerea acestora în obiectul prezentului proiect de act normativ, se propune modificarea titlului ordonanţei de urgenţă după cum urmează:  “Ordonanţă de urgenţă privind privind unele măsuri financiare în vederea implementării proiectelor de infrastructură fazate din perioada de programare 2007-2013 şi a proiectelor de asistenţă tehnică, finanţate din fondurile Uniunii Europene aferente perioadei de programare 2014-2020, precum şi în vederea elaborării şi implementării strategiilor teritoriale integrate în perioada de programare 2021-2027”  În acelaşi scop se modifică art. 1 şi art. 2 după cum urmează:  - art. 1 alin. (1) se modifică prin includerea în obiectul actului normativ a proiectelor de asistenţă tehnică, iar alin. (2) precizează introducerea unei noi anexe;  - art. 2 alin. (1) se modifică în sensul introducerii proiectelor de asistenţă tehnică în derogarea de la prevederile art. 12 alin. (3) din Ordonanţa de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobată cu modificări şi completări prin Legea nr. 105/2016, cu modificările şi completările ulterioare;  - art. 2 alin. (2) se modifică în sensul introducerii precizărilor legate de proiectele de asistenţă tehnică , respectiv reformularea lit.a) şi b).  Totodată, după anexa nr. 1 se introduce un o nouă anexă, anexa nr. 2, reprezentând sumele alocate pentru continuarea şi finalizarea proiectelor de infrastructură fazate din perioada de programare 2007-2013, precum şi a proiectelor de asistenţă tehnică finanţate din fondurile Uniunii Europene aferente perioadei de programare 2014-2020.  Beneficiarii proiectelor finanțate din Programul Operațional Infrastructură Mare cărora urmează a li se aloca aceste sume sunt unități administrativ-teritoriale și operatori regionali de apă și apă uzată.  Lipsa alocării urgente a unor resurse suplimentare va conduce la imposibilitatea deblocării implementării proiectelor precum și la neîndeplinirea obiectivelor în termenelor stabilite prin documentele programatice cu consecința recuperării de către Comisia Europeană a sumelor decontate până în prezent, respectiv corecţii financiare suplimentare aplicate României.  Proiectele fazate reprezintă faza a II-a a unor proiecte deja analizate şi aprobate în cadrul perioadei de programare 2007 – 2013, inclusiv sub aspectul compatibilităţii cu regulile ajutorului de stat. | | | | | |
| 3. Alte informaţii | Amânarea adoptării măsurilor propuse are ca efect creșterea riscului nefinalizării acestor proiecte fazate și declarării acestora ca neeligibile cu obligativitatea returnării către Comisia Europeană a întregii finanțări din cele două exerciții financiare 2007-2013 și 2014-2020. | | | | | |
| **Secţiunea 3**  **Impactul socioeconomic al prezentului act normativ** | | | | | | |
| 1. Impactul macroeconomic | Prezentul act normativ nu se referă la acest subiect. | | | | | |
| 1^1. Impactul asupra mediului concurenţial şi domeniului ajutoarelor de stat | Prezentul act normativ nu se referă la acest subiect. | | | | | |
| 2. Impactul asupra mediului de afaceri | Prezentul act normativ nu se referă la acest subiect. | | | | | |
| 21. Impactul asupra sarcinilor administrative | Proiectul de act normativ nu se referă la acest subiect. | | | | | |
| 22. Impactul asupra întreprinderilor mici și mijlocii | Proiectul de act normativ nu se referă la acest subiect. | | | | | |
| 3. Impactul social | Prezentul act normativ nu se referă la acest subiect. | | | | | |
| 4. Impactul asupra mediului | Prezentul act normativ nu se referă la acest subiect. | | | | | |
| 5. Alte informaţii | Prezentul act normativ nu se referă la acest subiect. | | | | | |
| **Secţiunea 4**  **Impactul financiar asupra bugetului general consolidat, atât pe termen scurt, pentru anul curent, cât şi pe termen lung (5 ani)** | | | | | | |
| - mii lei - | | | | | | |
| **Indicatori** | **Anul curent** | **Următorii ani** | | | | **Media pe 5 ani** |
| 1 | 2 | 3 | 4 | 5 | 6 | 7 |
|  | **2022** | **2023** | **2024** | **2025** | **2026** |  |
| **1. Modificări ale veniturilor bugetare, plus/minus, din care:** | - | - | - | - | - | - |
| *a) buget de stat, din acesta:* | - | - | - | - | - | - |
| (i) impozit pe profit | - | - | - | - | - | - |
| (ii) impozit pe venit | - | - | - | - | - | - |
| *b) bugete locale:* | - | - | - | - | - | - |
| (i) impozit pe profit | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) contribuţii de asigurări | - | - | - | - | - | - |
| **2. Modificări ale cheltuielilor bugetare plus/minus, din care:** |  |  |  |  |  |  |
| *a) buget de stat, din acesta:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *b) bugete locale:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| **3. Impact financiar, plus/minus, din care:** |  |  |  |  |  |  |
| *a) bugetul de stat* | - | - | - | - | - | - |
| *b) bugete locale* | - | - | - | - | - | - |
| **4. Propuneri pentru acoperirea creşterii cheltuielilor bugetare** | - | - | - | - | - | - |
| **5. Propuneri pentru a compensa reducerea veniturilor bugetare** | - | - | - | - | - | - |
| **6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **7. Alte informaţii** | Suma necesară pentru finalizarea proiectelor fazate în valoare de aproximativ 251.223 mii lei fără TVA se suportă din bugetul Ministerului Investițiilor și Proiectelor Europene, cu încadrare în prevederile bugetare. | | | | | |
| **Secţiunea 5**  **Efectele prezentului act normativ asupra legislaţiei în vigoare** | | | | | | |
| 1. Măsuri normative necesare pentru aplicarea prevederilor prezentului act normativ:  a) acte normative în vigoare ce vor fi modificate sau abrogate, ca urmare a intrării în vigoare a prezentului act normativ;  b) acte normative ce urmează a fi elaborate în vederea implementării noilor dispoziții. | Prezentul act normativ nu se referă la acest subiect. | | | | | |
| 11. Compatibilitatea proiectului de act normativ cu legislaţia în domeniul achiziţiilor publice | Proiectul de act normativ nu se referă la acest subiect. | | | | | |
| 2. Conformitatea prezentului act normativ cu legislația comunitară în cazul proiectelor care transpun prevederi comunitare | Prezentul act normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | Prezentul act normativ nu se referă la acest subiect. | | | | | |
| 4. Hotărâri ale Curţii de Justiţie a Uniunii Europene | Prezentul act normativ nu se referă la acest subiect. | | | | | |
| 5. Alte acte normative şi/sau documente internaţionale din care decurg angajamente | Prezentul act normativ nu se referă la acest subiect. | | | | | |
| 6. Alte informații | Nu au fost identificate. | | | | | |
| **Secţiunea 6**  **Consultările efectuate în vederea elaborării prezentului act normativ** | | | | | | |
| 1. Informații privind procesul de consultare cu organizații neguvernamentale, institute de cercetare și alte organisme implicate | Prezentul act normativ nu se referă la acest subiect. | | | | | |
| 2. Fundamentarea alegerii organizațiilor cu care a avut loc consultarea, precum şi a modului în care activitatea acestor organizații este legată de obiectul prezentului act normativ | Prezentul act normativ nu se referă la acest subiect. | | | | | |
| 3. Consultările organizate cu autorităţile administraţiei publice locale, în situaţia în care prezentul act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | A fost realizată procedura de consultare în conformitate cu prevederile Ordonanței de urgență a Guvernului nr. 57/2019 privind Codul administrativ, cu completările ulterioare, precum și ale Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative. | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750 / 2005 privind constituirea consiliilor interministeriale permanente | Prezentul act normativ nu se referă la acest subiect. | | | | | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Prezentul proiect de act normativ este supus avizării Consiliului Legislativ și s-a solicitat punctul de vedere al Curții de Conturi și al Autorității de Audit din cadrul Curții de Conturi a României. | | | | | |
| 6. Alte informaţii | Nu au fost identificate. | | | | | |
| **Secţiunea 7**  **Activităţi de informare publică privind elaborarea şi implementarea prezentului act normativ** | | | | | | |
| 1. Informarea societăţii civile cu privire la necesitatea elaborării prezentului act normativ | Prezentul act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, și a fost publicată în dezbatere publică pe pagina de internet a Ministerului Investiţiilor şi Proiectelor Europene la data de 07.04.2022.  Lipsa alocării urgente a unor resurse suplimentare va conduce la imposibilitatea deblocării implementării proiectelor fazate de infrastructură, precum și la neîndeplinirea obiectivelor în termenelor stabilite prin documentele programatice cu consecința recuperării de către Comisia Europeană a sumelor decontate până în prezent, respectiv corecţii financiare suplimentare aplicate României.  Pe de altă parte, pe parcursul executării contractelor de servicii din cadrul proiectelor de asistenţă tehnică au intervenit o serie de circumstanțe obiective, independente de controlul Prestatorului, acesta realizând numeroase și repetate revizii ale livrabilelor/rapoartelor aferente proiectului regional, în conformitate cu solicitările autorităților competente (AM POIM/ BEI/JASPERS/CE) şi care au depășit limitele Ofertei inițiale și au condus la înregistrarea unor costuri suplimentare. Neonorarea costurilor suplimentare va conduce la nefinalizarea aplicaţiilor de finanţare pentru proiectele regionale de dezvoltare a infrastructurii de apă şi apă uzată din aria de operare a Operatorului Regional în cauză, ceea ce va conduce la nerespectarea Tratatului de Aderare la Uniunea Europeană, prin care România s-a angajat să asigure conformarea cu Directiva 98/83/CE privind calitatea apei destinate consumului uman, respectiv cu Directiva 91/271/CEE privind epurarea apelor uzate. | | | | | |
| 2. Informarea societăţii civile cu privire la eventualul impact asupra mediului în urma implementării prezentului act normativ, precum şi efectele asupra sănătăţii şi securităţii cetăţenilor sau diversităţii biologice | Prezentul act normativ nu se referă la acest subiect. | | | | | |
| 3. Alte informaţii | Nu au fost identificate. | | | | | |
| **Secţiunea 8**  **Măsuri de implementare** | | | | | | |
| 1. Măsurile de punere în aplicare a prezentului act normativ de către autorităţile administraţiei publice centrale şi /sau locale – înfiinţarea unor noi organisme sau extinderea competenţelor instituţiilor existente | Prezentul act normativ nu se referă la acest subiect. | | | | | |
| 2. Alte informaţii | Nu au fost identificate. | | | | | |

Față de cele prezentate, a fost promovat prezentul proiect de **Ordonanță de urgență a Guvernului pentru modificarea și completarea Ordonanţei de urgenţă a Guvernului nr. 60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, precum şi în vederea elaborării şi implementării strategiilor teritoriale integrate în perioada de programare 2021-2027**, care în forma prezentată, a fost avizat de Consiliul Legislativ, precum şi de către ministerele interesate şi pe care îl supunem adoptării.

**MINISTRUL INVESTIȚIILOR ȘI PROIECTELOR EUROPENE**

**Dan VÎLCEANU**

**Avizăm :**

|  |  |
| --- | --- |
| **MINISTRUL DEZVOLTĂRII, LUCRĂRILOR PUBLICE**  **ŞI ADMINISTRAȚIEI**  **CSEKE ATTILA-ZOLTÁN** | **MINISTRUL MEDIULUI, APELOR ȘI PĂDURILOR**  **TANCZOS BARNA** |
| **MINISTRUL FINANŢELOR**  **ADRIAN CÂCIU** | |
| **MINISTRUL JUSTIŢIEI**  **MARIAN – CĂTĂLIN PREDOIU** | |